**Haapsalu sotsiaalmaja**

**Tegutsemise juhis Covid-19 kahtluse korral ja koroona diagnoosi korral**

15.06.2020

**Sisukord:**

1. Viiruse tunnused
2. Hügieeninõuded koroonaviiruse ennetamiseks ja isikukaitsevahendite kasutamise juhis
3. Kui sotsiaalmaja töötajal on koroonaviiruse kahtlus
4. Kui kliendil on koroonaviiruse kahtlus
5. Ruumide koristus
6. Kui sotsiaalmaja töötajal on koroona diagnoos
7. Kui sotsiaalmaja kliendil on koroona diagnoos
8. Lisainfo
9. Lisad
10. **Viiruse tunnused**

Koroonaviiruse kahtlus on kui esinevad järgmistest sümptomist vähemalt kaks (teised tunnused võivad varieeruda):

* Kuiv köha
* Palavik (37,5C +)
* Hingamisraskus

Ja kokkupuude koroonaviirusesse nakatunuga.

Viirus levib inimeselt inimesele piisknakkuse kaudu, peamiselt lähikontaktil nakkuskahtlusega inimesega. Viiruse peiteperiood on 2-14 päeva, keskmiselt 4-5 päeva.

Ringlevad ka muud viirushaigused ning A ja B gripp. Iga köha, nohu ja palavik ei ole koroonaviirus.

1. **Hügieeninõuded koroonaviiruse ennetamiseks ja isikukaitsevahendite kasutamise juhis**

**Käte desinfitseerimine:**

o doseeri desvahendit kätele;

o hõõru peopesasid vastamisi;

o hõõru käe selgasid;

o hõõru sõrmevahesid;

o hõõru pöidlaid ringjate liigutustega teise käe peopesas;

o hõõru sõrmeotsi ringjate liigutustega teise käe peopesas;

o hõõru käsi seni kuni käed on kuivad;

o kogu tegevuse kestvus on 30 sekundit.

**Käte pesemine**

o tee käed korralikult märjaks;

o doseeri pesuainet kätele piisavalt;

o hõõru käsi pesuainega, eriti pööra tähelepanu peopesale, sõrmede vahedele ja randmele;

o soovituslik käte pesemise kestus on vähemalt 20 sekundit;

o loputa käed hoolikalt;

o kuivata käed kuni nad on täielikult kuivad.

**Kaitsekinnaste kasutamine**

o teosta käte desinfitseerimine enne ja pärast kinnaste kasutamist;

o kaitsekindad pannakse ainult puhastatud ja kuivadele kätele;

o oluline on kinnaste õige äravõtmine; haara kinda välispinnast ja tõmba kinnas käest ära nii, et määrdunud pool jääb sissepoole; torka paljas käsi teisest kindasuust sisse ja võta ära selliselt, et kindad jäävad üksteise sisse, puhas pind väljaspool;

o teosta käte antiseptika;

o kaitsekindaid ei desinfitseerita!

**Kaitsemaski ettepanemine ja eemaldamine**

o teosta käte desinfitseerimine enne ja pärast kaitsemaski kasutamist;

o aseta mask tihedalt näole;

o paigaldatud maski ei tohi enam puutuda ning kasutamise ajal kaelale langetada;

o eemalda mask puudutades vaid maskikinnitusi. Kindlasti ära katsu maski sise- ja välispinda; viska mask võimalusel jalaga suletavasse prügikasti;

o teosta käte desinfitseerimine.

**Isetehtud maskide kasutamine:**

• ettepaneku ja eemaldamise protsess on sama, mis kaitsemaski puhul (vt eelmist punkti);

• maksimaalne kandmise aeg on 2-3 tundi või kuni see on niiskunud;

• pese peale iga kasutuskorda 60-90 kraadi juures;

• lase maskil korralikult ära kuivada;

• triigi maski maksimaalsel kuumusel;

Jälgi iseenda tervist – kraadi ennast igal hommikul.

1. **Kui sotsiaalmaja töötajal on koroonaviiruse kahtlus**

**Esmased tegevused:**

* Paluda töötajal koju jääda ja mitte tööle tulla, kui töötaja haigussümptomid on töötajal tekkinud kodus olles.
* Paluda töötajal koheselt koju minna, kui haigussümptomid töötajal tekivad töökohal. Võimalusel peab töötaja vältima ühistranspordi kasutamist. Koju minnes tuleb kanda näomaski.
* Teavitada kohe töötaja otsest juhti haiguskahtlusest, kes teavitab asutuse direktorit. Kui vahetu juht ei ole kättesaadav, siis helistada otse direktorile.
* Sümptomite avaldumisel tuleb teavitada töötaja perearsti. Helistada perearstile või perearsti nõuandeliinile 1220 ning taotleda endale koroonatesti tegemise võimalust. Arstile tuleb kindlasti anda info, et töötad hoolekandeasutuses. Nii on suurem võimalus, et sulle kirjutatakse saatekiri koroonaviiruse testi tegemiseks.
* Töötaja on koheselt karantiinis vähemalt 14 päeva. Karantiin tähendab, et viibitakse 14 päeva jooksul kodus ja ei külastata rahvarohkeid kohti.
* Kaardistada inimesed, kes asutusesiseselt nakkuskahtlusega töötajaga kokku puutusid, võtta kasutusele kõik meetmed, et vältida viiruse asutusesisest edasist levikut.
* Desinfitseerida ruumid, kus nakkuskahtlusega töötaja viibis (tuulutamine, märgkoristus jm);
* Jälgida kõikide töötajate ja klientide tervislikku seisundit.
1. **Kui kliendil on koroonaviiruse kahtlus**

**Turvakodus/varjupaigas:**

* Klient koheselt isoleerida ja vähendada kontaktivõimalust teiste inimestega; Haigestunud klient tuleb koheselt eraldada oma tuppa ja ta peab hoidma distantsi teiste klientidega. Klient teeb võimalusel endale vajalikud toimingud ja tegevused oma toas. Klient peab kandma oma toast väljudes kaitsemaski. Ilma tungiva vajaduseta ei käi klient turvakodu ruumidest väljaspool, ei sotsiaalmajas ega linnas. Ühisruumide kasutamisel peab klient mistahes liikumisel (näiteks peale tualetis käimist või õuest tulles) desinfitseerima kontaktpinnad (kraanikauss (eriti segisti!), WC pott ja prilllaud, ukselingid).
* Sümptomite avaldumisel tuleb teavitada kliendi perearsti, kes annab edasised juhised. Helistada perearstile või perearsti nõuandeliinile 1220 ning taotleda talle koroonatesti tegemise võimalust. Arstile tuleb kindlasti anda info, et klient elab hoolekandeasutuses. Nii on suurem võimalus, et talle kirjutatakse saatekiri koroonaviiruse testi tegemiseks.
* Koheselt helistada 112 kui kliendil on tekkinud hingamisraskused ja viidata potentsiaalsele koroonaviiruse juhtumile.
* Kindlaks teha, kes oli nakkuskahtlusega kliendiga lähikontaktis.
* Kaardistada töötajad, kes nakkuskahtlusega kliendiga kokku puutusid ja võtta kasutusele kõik meetmed, et vältida viiruse asutusesisest edasist levikut. Kõikidel töötajatel võimalusel kasutada isikukaitsevahendeid (näomask, kaitsekittel, kindad jm).
* Desinfitseerida ruumid, kus nakkuskahtlusega klient on viibinud (tuulutamine, märgkoristus jm).
* Kliendi riided ja kasutuses olnud voodipesu pesta vähemalt 60 kraadi juures.
* Jälgida kõikide töötajate ja klientide tervislikku seisundit.
* Teavitada kliendi lähedasi või eestkostjat nakkuskahtlusest.
* Kliendil on isiklikud toidunõud, söögiriistad ja joogiklaas ning ta hoiab neid oma toas. Korduvalt kasutatavad nõud pestakse masinas kuuma vee ja pesuvahendiga. Kui masina võimalust ei ole, siis võib kasutada ühekordseid nõusid.
* Kliendil on omad kuivatamisrätikud.
* Kliendi olmetarvikuid ei jagata teistega.

Isolatsiooni võib lõpetada mitte varem kui 14 päeva peale haigusnähtude tekkimist; seejuures peab klient olema olnud vähemalt 48 tundi palavikuvaba ja 24 tundi vaba ägedatest hingamisteede sümptomitest.

**Päevahoius, erihoolekande teenusel:**

* Viiruskahtlusega klient jääb koju karantiini. Sümptomite avaldumisel tuleb teavitada kliendi perearsti, kes annab edasised juhised. Helistada perearstile või perearsti nõuandeliinile 1220 ning taotleda talle koroonatesti tegemise võimalust. Arstile tuleb kindlasti anda info, et klient sai teenust hoolekandeasutuses. Nii on suurem võimalus, et talle kirjutatakse saatekiri koroonaviiruse testi tegemiseks
* Töötajad kasutavad kliente teenindades kaitsemaske.
* Jälgitakse klientide ja töötajate tervislikku seisundit. Teiste klientide lähedasi teavitatakse nakkuskahtlusest.
* Kindlaks teha, kes oli nakkuskahtlusega kliendiga lähikontaktis.
* Kaardistada töötajad, kes nakkuskahtlusega kliendiga kokku puutusid ja võtta kasutusele kõik meetmed, et vältida viiruse asutusesisest edasist levikut.
* Kõikidel töötajatel võimalusel kasutada isikukaitsevahendeid (näomask, kaitsekittel, kindad jm).
* Desinfitseerida ruumid, kus nakkuskahtlusega klient on viibinud (tuulutamine, märgkoristus jm).
1. **Ruumide koristus:**
* Ruumide puhastamisel järgi Terviseameti soovitusi: [https://www.terviseamet.ee/sites/default/files/Nakkushaigused/Juhendid/COVID-19/soovitused\_tohusaks\_puhastamiseks\_ja\_desinfitseerimiseks\_taiendatud\_18.03.2020.pdf](https://www.terviseamet.ee/sites/default/files/Nakkushaigused/Juhendid/COVID-19/soovitused_tohusaks_puhastamiseks_ja_desinfitseerimiseks_taiendatud_18.03.2020.pdf%22%20%5Ct%20%22_blank)
* Põrandad ja kõik muud pinnad (ukse lingid, kapinupud, lauad, segistid, käsipuud jm) tuleb puhastada pesta desinfitseeriva lahusega;
* Teosta pindade märgpuhastus, puhastuslapp tuleb vahendiga märjaks teha (mitte niiskeks, vaid märjaks);
* Peale koristamist pesta puhastuslapid ja –mopid pesumasinas 90 kraadiga puhtaks;
* Ühekordsete isikukaitsevahendite jaoks kasuta võimalusel jalaga avatavaid prügikaste. Kui jalaga avatavat prügikasti ei ole, tekita eraldi prügikast ühekordsete isikukaitsevahendite jaoks ning tühjenda seda päevas mitu korda;
* Prügikasti tühjendamisel kasuta kaitsekindaid;
* Isolatsioonituba (turvakodu karantiini korral) korista viimases järjekorras pärast teiste tubade koristamist;
* Koristamist alustatakse kliendi lähedal olevate esemete ja voodi puhastamisega. Kõige lõpuks puhastatakse põrand;
* Koristamisel kasuta isolatsioonitoas olemasolevaid isikukaitsevahendeid;
* Kontaktpinnad (eriti ukselingid, kapinupud, voodiäär, kraanikauss, segisti jms) desinfitseeri iga päev vähemalt 3 korda;
* Tuuluta tubasid regulaarselt iga päev korraga 15 minutit;
* Muid pindasid puhastada mitu korda päevas.
1. **Kui sotsiaalmaja töötajal on koroonaviiruse diagnoos**

Proovi positiivsest tulemusest teada saamisel teavitab töötaja sellest koheselt oma vahetut juhti, kes teavitab asutuse direktorit. Direktor teavitab koheselt edasi ühise e-kirja teel Terviseametit ja Sotsiaalkindlustusametit viidatud kontaktidele ning Haapsalu Linnavalitust:

* **Terviseameti regionaalse osakonna esinduse** kontaktid on leitavad siit: [https://www.terviseamet.ee/et/terviseametist-struktuuriuksuste-kontaktid](https://www.terviseamet.ee/et/terviseametist-struktuuriuksuste-kontaktid%22%20%5Ct%20%22_blank).
* **Sotsiaalkindlustusameti** kontaktisik Raivo Sults, e-post: raivo.sults@sotsiaalkindlustusamet.ee; tel +372 511 0689.
* **Haapsalu Linnavalitsus** Kaja Rootare, tel 472 5314, 5886 7774, e-post; kaja.rootare@haapsalulv.ee

**Kui haigestub töötaja, kes töötab igapäevaselt sotsiaalmaja ruumides (Kastani 7):**

* Sotsiaalmaja (Kastani 7) töötajad, kellel on võimalik teha tööd kodukontorist lähevad kodukontorisse üle. Tööle jäävad töötajad, kelle töö iseloom nõuab kohal viibimist.
* Kõik asutuses viibivad töötajad kannavad kaitsemaski ja hoiavad klientide ning teiste töötajatega suheldes vahetult suheldes distantsi 2 meetrit.
* Turvakodule/varjupaigale kehtib külastuskeeld.
* Kohvik suletakse. Köögist jagatakse suppi välisukse kaudu.
* Päevahoiuteenuse kliente ei võeta enam sotsiaalmajja vastu vaid teenust osutatakse võimalusel nende kodus või muudes ruumides (vähendatud mahus).
* Koristajad alustavad asutuse ruumide märgkoristust ning desinfitseerimist, seejuures kasutades isikukaitsevahendeid (kindad, võimalusel korduvkasutavaid maske). Pinnad, millele esmajoones tähelepanu pöörata: tualettruumid, ukselingid, kraanikausid ja segistid, käsipuud, pinnad millega töötaja kokku puutus. Koristust tehakse iga päev ning pindade desinfitseerimist ja ruumide õhutamist 4 korda päevas.

**Kui haigestub töötaja, kes töötab igapäevaselt erihoolekandeteenuse ruumides** (Kastani 7 või Kastani 9):

Autistide keskuse töötaja haigestumise korral keskus suletakse, klientidel on soovitav jääda koju karantiini.

Erihoolekande tegevuskeskuse töötaja haigestumise korral keskus suletakse, klientidega tegeletakse edasi väljaspool keskust: kohtumised õues või telefoniteel. Kõik töötajad kasutavad kliente teenindades isikukaitsevahendeid (mask, kindad) ning hoiavad klientidega vahetult suheldes distantsi 2 meetrit.

**Kui haigestub päevahoiu hooldustöötaja:**

Päevahoid suletakse, klientidel on soovitav olla kodus karantiinis. Kõik päevahoiutöötajad on koduses karantiinis.

**Kui haigestub sotsiaalhooldaja:**

Töötajaga kokku puutunud klientidel on soovitav olla koduses karantiinis. Neid teenindatakse distantsilt (ei toimu koristust ja kohapeal vestlusi, viiakse toit ning ravimid ukse taha, tehakse hädavajalikud toimingud). Teised sotsiaalhooldajad kasutavad kliente teenidades isikukaitsevahendeid ning hoiavad suheldes distantsi 2 meetrit.

**Kui haigestub autojuht:**

Töötajaga kokku puutunud klientidel on soovitav olla koduses karantiinis. Teised autojuhid kasutavad kliente teenidades isikukaitsevahendeid, desinfitseerivad autosid iga kliendi järel ja iga 2 tunni järel.

1. **Kui kliendil on koroonaviiruse diagnoos:**

Kliendi proovi positiivsest tulemusest teada saamisel teavitab töötaja sellest valdkonna juhti (sotsiaaltöötaja, vanemtegevusjuhendaja, direktor, haldusuht-majandusjuhataja), kes teavitab asutuse direktorit. Direktor teavitab koheselt edasi ühise e-kirja teel Terviseametit ja Sotsiaalkindlustusametit viidatud kontaktidele ning Haapsalu Linnavalitust:

* **Terviseameti regionaalse osakonna esinduse** kontaktid on leitavad siit: <https://www.terviseamet.ee/et/terviseametist-struktuuriuksuste-kontaktid>.
* **Sotsiaalkindlustusameti**  kontaktisik Raivo Sults, e-post: raivo.sults@sotsiaalkindlustusamet.ee; tel +372 511 0689.
* **Haapsalu Linnavalitsus** Kaja Rootare, tel 472 5314, 5886 7774, e-post; kaja.rootare@haapsalulv.ee

**Klientide puhul tegevus sama, mis koroonaviiruse kahtluse korral va päevahoid, turvakodu/varjupaik.**

**Kui päevahoiuteenuse kliendil on kinnitatud koroonaviiruse diagnoos:**

Kõigile päevahoiuteenuse klientidele on soovitav jääda koju karantiini. Päevahoid suletakse, töötajad jäävad koju karantiini. Toimub ruumide põhjalik koristus ja desinfitseerimine.

**Kui haigestub turvakodu/varjupaiga klient:**

* haigestunud klient koheselt eraldada oma tuppa (vajadusel saab samasse tuppa sama diagnoosiga kliente paigutada); eraldatakse terved ja haiged/haiguskahtlusega kliendid eraldi turvakodu pooltesse; iga klient on võimalusel üksi toas;
* jälgi tema tervislikku seisundit; haigussümptomite süvenemisel teavita koheselt tervishoiutöötajat, vajadusel kutsu kiirabi;
* selgitada kliendile, miks ta peab viibima ainult oma toas haiguse ajal;
* tungiv soovitus: isolatsiooni peab minema vastavalt asutuse tüübile vajadusel terve osakond või üksus;
* tuleb tagada, et kliendid ei  külastaks isolatsioonis olevaid kaaslasi; samuti ei käi töötajad ilma tungiva vajaduseta isoleeritud ruumis või osakonnas;
* haigestunud klient on isolatsioonitoas;
* isolatsioonituba korista viimases järjekorras pärast teiste tubade koristamist;
* koristamist alustatakse kliendi lähedal olevate esemete ja voodi puhastamisega; kõige lõpuks puhastatakse põrand;
* koristamisel kasuta isolatsioonitoas olemasolevaid isikukaitsevahendeid;
* kontaktpinnad (eriti ukselingid ja kraanikauss ning segisti) desinfitseeri iga päev vähemalt 3 korda;
* tuuluta tubasid regulaarselt iga päev (nt kui klient on tualetis);
* kodu muid pindasid puhastada mitu korda päevas;
* küsimuste korral pöördu vahetu juhi poole;
* terveid kliente ja haigeid/haiguskahtlusega kliente teenindavad erinevad töötajad.

Kõigi tegevuste osas konsulteeri kliendi perearstiga või helista perearsti nõuandeliinile 1220

Helista tasuta koroonaviiruse infoliinile (1247), kui Sul on koroonaviirusega seotud küsimusi.

Ära mine kliendiga perearsti juurde või EMO-sse, kui on koroonaviiruse kahtlus.

Kui viirus või krooniline haigus on ägenenud ning vajab kohest sekkumist, siis kutsu kiirabi.

1. **Lisainfo**
* Informatsiooni koroonaviirusega seotud küsimustes jagab üleriigiline abi- ja infotelefon **1247**.Telefon töötab ööpäevaringselt ja on helistajatele tasuta.
* Tervisealast nõu jagab üle-eestiline perearsti infotelefon **1220**.
* Juhised hooldustöötajatele ja hoolekandeasutuste töötajatele enese kaitsmiseks koroonaviiruse haiguse COVID-19 viiruse puhangu ajal, on leitavad siit: <https://www.terviseamet.ee/sites/default/files/Nakkushaigused/Juhendid/COVID-19/juhised_hooldustootajatele_ja_hoolekandeasutustele_est.pdf>.
* Alates 18.03.2020 käivitus **hingehoidjate telefoninõustamine, millega hooldekodud ja raviasutused saavad personaalse hingehoidja.** Hingehoidjad nõustavad telefoni teel patsiente, kliente ja nende lähedasi ning personali. Selleks tuleb ravi- või hoolekandeasutuse juhil võtta ühendust sotsiaalministeeriumi haiglate- ja hoolekandekaplanaadiga, kes korraldab hingehoidjate tööd. Kontakt: Katri Aaslav-Tepandi, +37256453144 /+3726269226, e-post: Katri.Aaslav-Tepandi@sm.ee
1. **Lisad:**

Isikukaitsevahendite paigaldamise järjekord.pdf

Isikukaitsevahendite eemaldamise järjekord.pdf

Käte desinfitseerimine.pdf

Käte pesemise tehnika.pdf

Ühekordsete kinnaste kätte panemine ja eemaldamine.pdf

Kuidas maski ette panna.pdf

Tegutsemise joonis Covid 19 kahtlusega klient.pdf

Soovitused covid 19 kahtlusega inimesele või nakatunule.pdf

Mida teha – abimaterjal erihoolekandele HENK.pdf